**รายงานการวิเคราะห์ผล**

**การประเมินคุณธรรมและความโปร่งใส**

**ในการดำเนินการของหน่วยงานภาครัฐ**

**ประจำปีงบประมาณ พ.ศ.2563**

**องค์การบริหารส่วนตำบลบ้านแท่น**

**อำเภอชนบท จังหวัดขอนแก่น**

รายงานการวิเคราะห์ผลการประเมินคุณธรรมและความโปร่งใสในการดำเนินการของหน่วยงานภาครัฐ

องค์การบริหารส่วนตำบลบ้านแท่น อำเภอชนบท จังหวัดขอนแก่น

ปีงบประมาณ พ.ศ. 2563

.............................

คำนำ

การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment-ITA) ประจำปีงบประมาณ พ.ศ. 2563 มีเจตนารมณ์มุ่งหวังให้หน่วยงาน ภาครัฐกลุ่มเป้าหมายได้รับทราบระดับคุณธรรมและความโปร่งใสของหน่วยงานตนเองและนำข้อมูลผลการ ประเมิน รวมทั้งข้อเสนอแนะไปปรับใช้ในการพัฒนาและยกระดับการดำเนินงานของ หน่วยงานได้อย่าง เหมาะสม เพื่อแสดงให้เห็นถึงความพยายามของหน่วยงานภาครัฐในการขับเคลื่อนมาตรการเชิงบวกด้าน การป้องกันและปราบปรามการทุจริต รวมทั้งสะท้อนถึงความตั้งใจของหน่วยงานในการยกระดับมาตรฐาน การดำเนินงานตามหลักธรรมาภิบาล (Good Governance) ให้เป็นที่ประจักษ์ต่อสาธารณะทั้งในระดับชาติ และระดับสากล

รายงานการวิเคราะห์ผลการประเมินคุณธรรมและความโปร่งใสในการดำเนินงานของหน่วยงาน ภาครัฐ ฉบับนี้ ประกอบด้วยผลคะแนนจากตัวชี้วัดทั้ง 10 ตัวชี้วัด ได้แก่ (1) ประสิทธิภาพการสื่อสาร (2) คุณภาพการดำเนินงาน (3) การป้องกันการทุจริต (4) การปฏิบัติหน้าที่ (5) การปรับปรุงระบบการทำงาน (6) การใช้งบประมาณ (7) การใช้อำนาจ (8) การใช้ทรัพย์สินของราชการ (9) การแก้ไขปัญหาการทุจริต และ (10) การเปิดเผยข้อมูล โดยประเมินผลจากการรับรู้ของผู้มีส่วนได้ส่วนเสียภายใน (Internal) การรับรู้ของผู้รับรับการ ผู้มาติดต่อ หรือผู้มีส่วนได้ส่วนเสียภายนอก (External) และการ เผยแพร่ข้อมูลที่เป็นปัจจุบันบนเว็บไซต์ของหน่วยงาน (Open Data) ซึ่งผลคะแนนครั้งนี้จะสะท้อนให้เห็น ถึงผลการปฏิบัติงานของหน่วยงานในรอบปีงบประมาณ พ.ศ.2563

สำนักปลัด องค์การบริหารส่วนตำบลบ้านแท่น หวังเป็นอย่างยิ่งว่า ผลการประเมินครั้งนี้จะ ช่วยสนับสนุน ส่งเสริม และยกระดับคุณธรรมและความโปร่งใส ในการดำเนินงานของหน่วยงานภาครัฐได้ อย่างมีประสิทธิภาพ ทุกหน่วยงานได้ร่วมกันขับเคลื่อนการดำเนินงานภาครัฐภายใต้กรอบธรรมาภิบาล และ ประการสำคัญ คือ ได้มีบทบาทในการผลักดันกลไกในการป้องกันการทุจริตของประเทศ ซึ่งจะสามารถ สะท้อนภาพลักษณ์เชิงบวกให้กับหน่วยงานภาครัฐ และส่งผลต่อการยกระดับค่าดัชนีการรับรู้การทุจริต (Corruption Perception Index: CPI) ของประเทศไทยให้มีอันดับและผลคะแนนที่ดียิ่งขึ้นต่อไป

สำนักปลัด องค์การบริหารส่วนตำบลบ้านแท่น

ธันวาคม 2563

-2-

**1. หลักการและเหตุผล**

สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้พัฒนา เครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนัก ให้หน่วยงานภาครัฐมีการดำเนินงานอย่างโปร่งใสและมีคุณธรรม โดยใช้ชื่อว่า “การประเมิน คุณธรรมและ ความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA)” ปัจจุบันการประเมินคุณธรรมและความโปร่งใสในการดำเนินงานของหน่วยงานภาครัฐ ได้ถูกกำหนดเป็นกลยุทธ์ ที่สำคัญของยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) ซึ่งถือเป็นการยกระดับให้การประเมินคุณธรรมและความโปร่งใสในการดำเนินงานของหน่วยงานภาครัฐ ให้เป็น “มาตรการป้องกันการทุจริตเชิงรุก” ที่หน่วยงานภาครัฐทั่วประเทศจะต้องดำเนินการ โดยมุ่งหวังให้ หน่วยงานภาครัฐที่เข้ารับการประเมินได้รับทราบผลการประเมินและแนวทางในการพัฒนาและยกระดับ หน่วยงานในด้านคุณธรรมและความโปร่งใสในการดำเนินงานได้อย่างเหมาะสม

**2. ผลการประเมินคุณธรรมและความโปร่งใสในการดำเนินงานขององค์การบริหารส่วนตำบลบ้านแท่น**

ผลการประเมินคุณธรรมและความโปร่งใสในการดำเนินงานขององค์การบริหารส่วนตำบลบ้านแท่น โดยภาพรวมได้คะแนน เท่ากับร้อยละ 76.39 คะแนน ซึ่งถือว่ามีคุณธรรมและความโปร่งใสในการดำเนินงานระดับ **B**

|  |  |  |
| --- | --- | --- |
| 1 | ประสิทธิภาพการสื่อสาร | 81.72 |
| 2 | คุณภาพการดำเนินงาน | 79.52 |
| 3 | การใช้งบประมาณ | 78.56 |
| 4 | การใช้อำนาจ | 78.54 |
| 5 | การปฏิบัติหน้าที่ | 78.07 |
| 6 | การปรับปรุงการทำงาน | 76.70 |
| 7 | การป้องกันการทุจริต | 75.00 |
| 8 | การใช้ทรัพย์สินของราชการ | 74.55 |
| 9 | การเปิดเผยข้อมูล | 73.34 |
| 10 | การแก้ไขปัญหาการทุจริต | 72.47 |

สรุปได้ว่า ตัวชีวัดการปฏิบัติหน้าที่ ได้คะแนน สูงที่สุด คือร้อยละ 81.72 และตัวชี้วัดที่จะต้องพัฒนาอย่างเนื่องจากได้คะแนนน้อยที่สุด คือ การแก้ไขปัญหาการทุจริต ได้คะแนนร้อยละ 72.47

-3-

**3. การวิเคราะห์ข้อมูล**

จากผลการประเมินคุณธรรมและความโปร่งใสจำแนกตามดัชนีขององค์การบริหารส่วนตำบลบ้านแท่น อำเภอชนบท จังหวัดขอนแก่น ประจำปีงบประมาณ พ.ศ. 2563 มีผลการวิเคราะห์ข้อมูลในแต่ละตัวชี้วัดที่แสดงให้เห็นว่าจะต้องมีการพัฒนาเพื่อให้บรรลุวัตถุประสงค์ เนื่องจากผลคะแนนขององค์การบริหารส่วนตำบลบ้านแท่นแต่ละตัวชี้วัดยังต่ำกว่าระดับที่ต้องการ (ตัวชี้วัดที่ได้คะแนนต่ำกว่าร้อยละ 85)

(1) ตัวชี้วัดที่ 7 ด้านประสิทธิภาพการสื่อสาร ได้คะแนนเท่ากับร้อยละ 81.72 คะแนน เป็นคะแนนที่ได้มาจากการประเมินการรับรู้ของผู้รับบริการ ผู้มาติดต่อ หรือผู้มีส่วนได้ส่วนเสียของหน่วยงานต่อประสิทธิภาพการสื่อสาร ในประเด็นที่เกี่ยวข้องกับการเผยแพร่ข้อมูลของหน่วยงานในเรื่องต่างๆต่อสาธารณชน ผ่านช่องทางที่หลากหลาย สามารถเข้าถึงได้ง่าย ข้อมูลที่เผยแพร่จะต้องครบถ้วนและเป็นปัจจุบัน ข้อมูลที่สาธารณชนควรรับทราบ รวมถึงการจัดให้มีช่องทางให้ผู้รับบริการ ผู้มาติดต่อหรือผู้มีส่วนได้เสีย สามารุส่งคำติชมหรือความคิดเห็นเกี่ยวกับการดำเนินงาน การให้บริการและมีการชี้แจงในกรณีที่มีข้อสงสัยได้อย่างชัดเจน จะเห็นได้ว่าตัวชี้วัดนี้เป็นตัวชี้วัดที่องค์การบริหารส่วนตำบลบ้านแท่นได้คะแนนมากที่สุดในจำนวนทั้งหมด 10 ตัวชี้วัด

(2) ตัวชี้วัดที่ 6 ด้านคุณภาพการดำเนินงาน ได้คะแนนเท่ากับร้อยละ 79.52 คะแนน เป็นคะแนนที่ได้จากการประเมินการรับรู้ของผู้มารับบริการ ผู้มาติดต่อ หรือผู้มีส่วนได้เสียของหน่วยงานต่อคุณภาพการดำเนินงาน ในประเด็นที่เกี่ยวข้องกับการปฏิบัติหน้าที่ของเจ้าหน้าที่ โดยยึดหลักมาตรฐาน ขั้นตอน และระยะเวลาที่กำหนดไว้อย่างเคร่งครัด และจะต้องเป็นไปอย่างเท่าเทียมกันไม่เลือกปฏิบัติ รวมถึงจะต้องให้ข้อมูลเกี่ยวกับการดำเนินการอย่างตรงไปตรงมา ไม่ปิดบังหรือบิดเบือนข้อมูล ซึ่งสะท้อนการปฏิบัติหน้าที่อย่างมีคุณธรรมและยังประเมินการรับรู้เกี่ยวกับประสบการณ์ตรงในการถูกเจ้าหน้าที่เรียกรับเงิน ทรัพย์สิน หรือประโยชน์อื่นๆ เพื่อแลกกับการปฏิบัติหน้าที่ด้วย รวมทั้งการดำเนินงานในภาพรวมของหน่วยงานที่จะต้องคำนึงถึงประโยชน์ของประชาชนและส่วนรวมเป็นหลัก ไม่มีการเอื้อประโยชน์ให้กับบุคคลใดบุคคลหนึ่ง หรือกลุ่มใดกลุ่มหนึ่ง ตัวชี้วัดตัวนี้องค์การบริหารส่วนตำบลบ้านแท่นได้คะแนนเป็นอันดับ 2 แต่ก็ยังไม่ถึงระดับคะแนนที่ต้องการ

(3) ตัวที่วัดที่ 2 ด้านการใช้งบประมาณ โดยรวมได้คะแนนเท่ากับร้อยละ 78.56 คะแนน เป็นคะแนนจากการ ประเมินการรับรู้ของบุคลากรภายในหน่วยงานต่อการดำเนินการต่าง ๆ ของหน่วยงาน ในประเด็นที่ เกี่ยวข้องกับการใช้จ่ายเงินงบประมาณ นับตั้งแต่การจัดทำแผนการใช้จ่ายงบประมาณประจำปีและเผยแพร่ อย่างโปร่งใสไปจนถึงลักษณะการใช้จ่ายงบประมาณของหน่วยงานอย่างคุ้มค่า เป็นไปตามวัตถุประสงค์ และไม่เอื้อประโยชน์แก่ตนเองหรือพวกพ้อง การเบิกจ่ายเงินของบุคลากรภายในในเรื่องต่างๆ เช่น ค่าทำงานล่วงเวลา ค่าวัสดุอุปกรณ์ หรือค่าเดินทาง ฯลฯ ตลอดจนกระบวนการจัดซื้อจัดจ้างและการตรวจ

รับ พัสดุด้วย เห็นได้ว่า หน่วยงานควรให้ความสำคัญ กับการเปิดโอกาสให้บุคลากรภายในมีส่วนร่วมในการ ตรวจสอบการใช้จ่ายงบประมาณของหน่วยงานตนเองได้

(4) ตัวชี้วัดที่ 3 ด้านการใช้อำนาจ โดยรวมได้คะแนนเท่ากับร้อยละ 78.54 คะแนนเป็นคะแนนจากการประเมินการรับรู้ของบุคลากรภายในหน่วยงานต่อการใช้อำนาจของผู้บังคับบัญชาของตนเอง ในประเด็นที่ เกี่ยวข้องกับการมอบหมายงาน การประเมินผล การปฏิบัติงาน การคัดเลือกบุคลากรเพื่อให้สิทธิประโยชน์ ต่างๆ ซึ่งจะต้องเป็นไปอย่างเป็นธรรมและไม่เลือกปฏิบัติ เห็นได้ว่า บุคลากรภายในหน่วยงานมี

-4-

ความเชื่อมั่นต่อการใช้อำนาจของผู้บังคับบัญชาเกี่ยวกับการมอบหมายงาน อย่างไรก็ดี สิ่งที่ควรเป็นประเด็นใน การพัฒนาเพื่อให้หน่วยงานได้คะแนนดีขึ้น คือ หน่วยงานควรให้ความสำคัญมากขึ้นในเรื่องการประเมินผล การปฏิบัติงานตามระดับคุณภาพของผลงาน เนื่องจากมีบางกลุ่มตัวอย่างจากการประเมินที่ให้ความคิดเห็นว่า การประเมินและการเลื่อนระดับยังขาดความเป็นธรรม

(5) ตัวชี้วัดที่ 1 ด้านการปฏิบัติหน้าที่ ได้คะแนนเท่ากับร้อยละ 78.07 คะแนน เป็นคะแนนที่มาจากการปฏิบัติหน้าที่ของบุคลากรในหน่วยงาน โดยยึดหลักตามมาตรฐาน มีความโปร่งใส ปฏิบัติงานตามขั้นตอนระยะเวลาที่กำหนด และปฏิบัติต่อผู้มาติดต่ออย่างเท่าเทียมกัน มีความรับผิดชอบต่องานในหน้าที่ ซึ่งถือว่าเป็นลักษณะการปฏิบัติหน้าที่ในฐานะเจ้าหน้าที่ของรัฐอย่างมีคุณธรรม ประเมินการรับรู้ในประเด็นที่เกี่ยวข้องกับพฤติกรรมการเรียกรับเงิน ทรัพย์สินหรือประโยชน์อื่นๆ ของบุคลากรอื่นในหน่วยงานทั้งในกรณีที่

แลกกับการปฏิบัติหน้าที่ และในกรณีช่วงเทศกาลหรือวาระสำคัญต่างๆ ตามขนบธรรมเนียมประเพณี หรือแม้แต่กรณีการให้เงิน ทรัพย์สินหรือประโยชน์อื่นๆ ต่อบุคคลภายนอก

(6) ตัวชี้วัดที่ 8 ด้านการปรับปรุงการทำงาน ได้คะแนนเท่ากับร้อยละ 76.70 คะแนน เป็นคะแนนที่ได้จากการประเมินของผู้มารับบริการ หรือผู้มาติดต่อ หรือผู้มีส่วนได้ส่วนเสียของหน่วยงานในการปรับปรุงพัฒนาหน่วยงาน เปิดโอกาสให้ผู้รับบิการมีส่วนร่วมในการพัฒนาการดำเนินงานเพื่อให้สอดคล้องกับความต้องการ นอกจากหน่วยงานจะต้องปรับปรุงพัฒนาการดำเนินงานให้ดีขึ้น ยังควรให้ความสำคัญกับการปรับปรุงการดำเนินงานให้ความโปร่งใสมากขึ้นอีกด้วย

(7) ตัวชี้วัดที่ 10 ด้านการป้องกันการทุจริต ได้คะแนนเท่ากับร้อยละ 75.00 คะแนน เป็นคะแนนที่ได้จากการเปิดเผยข้อมูลในการดำเนินการต่างๆให้สาธารณชนได้รับทราบ เช่นการดำเนินการเพื่อป้องกันการทุจริต ได้แก่ เจตจำนงสุจริตของผู้บริหาร การประเมินความเสี่ยงเพื่อการป้องกันการทุจริต การเสริมสร้างวัฒนธรรมองค์กร และแผนปฏิบัติการป้องกันการทุจริต และมาตรการภายในเพื่อป้องกันการทุจริต ได้แก่ มาตรการภายในเพื่อส่งเสริมความโปร่งใส และป้องกันการทุจริต ซึ่งการเผยแพร่ข้อมูลในประเด็นข้างต้นแสดงถึงการให้ความสำคัญต่อผลการประเมินเพื่อนำไปสู่การจัดทำมาตรการส่งเสริมความโปร่งใสภายในหน่วยงาน

(8) ตัวชี้วัดที่ 4 ด้านการใช้ทรัพย์สินของราชการ โดยรวมได้คะแนนเท่ากับร้อยละ 74.55 คะแนน เป็น คะแนนจากการประเมินการรับรู้ของบุคลากรภายในหน่วยงานต่อการใช้ทรัพย์สินของราชการ ในประเด็นที่เกี่ยวข้องกับพฤติกรรมของบุคลากรภายในในการน าทรัพย์สินของราชการของหน่วยงานไปเป็นของตนเอง หรือนำไปให้ผู้อื่น และพฤติกรรมในการขอยืมทรัพย์สินของราชการ ทั้งการยืมโดยบุคลากรภายใน หน่วยงานและการยืมโดยบุคคลภายนอกหน่วยงาน ซึ่งหน่วยงานจะต้องมีกระบวนการในการขออนุญาตที่ ชัดเจนและสะดวก เห็นได้ว่า หน่วยงานจะควรมีการจัดทำแนวทางปฏิบัติเกี่ยวกับการใช้ทรัพย์สินของ ราชการที่ถูกต้องเพื่อเผยแพร่ให้บุคลากรภายในได้รับทราบและนำไปปฏิบัติ รวมถึงหน่วยงานจะต้องมีการ กำกับดูแลและตรวจสอบการใช้ทรัพย์สินของราชการของหน่วยงานด้วย

(9) ตัวชี้วัดที่ 9 ด้านการเปิดเผยข้อมูล โดยรวมได้คะแนนเท่ากับร้อยละ 73.34 คะแนน จากการประเมินการเผยแพร่ข้อมูลที่เป็นปัจจุบันของเว็บไซด์ของหน่วยงานให้สาธารณชนรับทราบ ใน 5 ประเด็นคือ ข้อมูลพื้นฐาน การบริหารงาน การบริหารเงินงบประมาณ การบริหารและพัฒนาทรัพยากรบุคคล

-5-

และการส่งเสริมความโปร่งใสในหน่วยงาน ซึ่งจะเห็นได้ว่าในด้านการเปิดเผยข้อมูลข่าวสารเป็นด้านที่ได้คะแนนต่ำ เนื่องจากการนำข้อมูลเผยแพร่ในเว็บไซด์ไม่เป็นปัจจุบัน ทำให้ประชาชนไม่สามารถตรวจสอบหรือติดตามข้อมูลข่าวสารได้อย่างครบถ้วน จึงควรแจ้งเจ้าหน้าที่ผู้รับผิดชอบของแต่ละกลุ่มงานนำข้อมูลลงเว็บไซด์ให้เป็นปัจจุบัน

(10) ตัวชี้วัด 5 ด้านการแก้ไขปัญหาการทุจริต โดยรวมได้คะแนนเท่ากับร้อยละ 72.47 คะแนน เป็นคะแนนจากการประเมินการรับรู้ของบุคลากรภายในหน่วยงานต่อการแก้ไขปัญหาการทุจริตของหน่วยงาน ในประเด็นที่เกี่ยวข้องกับการให้ความสำคัญของผู้บริหารสูงสุดในการต่อต้านการทุจริตอย่างจริงจัง เห็นได้ ว่า หน่วยงานควรทบทวนนโยบายที่เกี่ยวข้องกับการป้องกันการทุจริตในหน่วยงานให้มีประสิทธิภาพ

และ จัดทำแผนงานด้านการป้องกันและปราบปรามการทุจริตของหน่วยงาน เพื่อให้เกิดการแก้ไขปัญหาการ ทุจริตได้อย่างเป็นรูปธรรม รวมไปถึงการประเมินเกี่ยวกับประสิทธิภาพการแก้ไข ปัญหาการทุจริตของ หน่วยงาน ที่จะต้องทำให้การทุจริตในหน่วยงานลดลงหรือไม่มีเลย และจะต้องสร้าง ความเชื่อมั่นให้บุคลกร ภายใน ในการร้องเรียนเมื่อพบเห็นการทุจริตภายในหน่วยงานด้วย รวมทั้งหน่วยงานควรมีกระบวนการเฝ้า ระวัง ตรวจสอบการทุจริตภายในหน่วยงาน รวมถึงการนำผลการตรวจสอบของฝ่ายตรวจสอบจาก ทั้งภายในและภายนอกหน่วยงานไปปรับปรุงการทำงานเพื่อป้องกันการทุจริตในหน่วยงาน

**4. ข้อเสนอแนะจากการประเมินคุณธรรมและความโปร่งใสในการดำเนินงานของหน่วยงาน**

(1) แบบวัดการรับรู้ของผู้มีส่วนได้ส่วนเสียภายใน (IIT)

ด้านการแก้ไขปัญหาการทุจริต มีข้อเสนอแนะดังนี้ หน่วยงานต้องมีแผนหรือมาตรการป้องกันการทุจริตอย่างมีคุณภาพ จัดทำมาตรการในการป้องกันปัญหาการทุจริตของหน่วยงานให้ชัดเจนและวางแนวทางในการสร้างแรงจูงใจแก่ผู้เฝ้าระวังการทุจริต รวมถึงให้นำข้อเสนอแนะของบุคลากรทั้งภายในและภายนอกหน่วยงาน มาพัฒนาและปรับปรุงหน่วยงานให้ชัดเจน

(2) แบบวัดการรับรู้ผู้มีส่วนได้ส่วนเสียภายนอก (EIT)

ด้านการปรับปรุงระบบการทำงาน มีข้อเสนอแนะดังนี้ หน่วยงานต้องมีมาตรการลดขั้นตอนในการให้บริการ เช่น การให้บริการ ณ จุดเดียว (One stop service) การให้บริการโดยใช้ระบบ IT จะต้องมีช่องทางให้ประชาชนมีส่วนร่วมในการเสนอแนะการปฏิบัติงานของเจ้าหน้าที่

(3) แบบตรวจการเปิดเผยข้อมูลสาธารณะ (OIT)

ด้านการป้องกันการทุจริต มีข้อเสนอแนะดังนี้ ผู้บริหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมาภิบาล มีการจัดทำแผนปฏิบัติการป้องกันแก้ไขการทุจริตประจำปีให้ชัดเจน และเผยแพร่ต่อสาธารณะ พร้อมทั้ง ให้กลุ่มองค์กรชุมชน มีส่วนร่วมในการป้องกันการทุจริต เช่น เป็นกรรมการจัดซื้อจัดจ้าง